เทศบาลเมืองยโสธร

เทศบาลเมืองยโสธร เป็นเทศบาลเมืองแห่งหนึ่งในอำเภอเมืองยโสธร จังหวัดยโสธร เป็นเขตองค์กรปกครองส่วนท้องถิ่นที่ตั้งศาลากลางจังหวัดยโสธร มีพื้นที่ 9.7 ตารางกิโลเมตร ครอบคลุมพื้นที่ตำบลในเมืองทั้งตำบล มีประชากรในปี พ.ศ. 2560 จำนวน 20,345 คน

**ประวัติ**
เทศบาลเมืองยโสธรตั้งอยู่ที่ ตำบลในเมือง อำเภอเมืองยโสธร จังหวัดยโสธร ได้รับจัดตั้งเป็นเทศบาลตำบลยโสธร อำเภอยโสธร จังหวัดอุบลราชธานี เมื่อวันที่ 19 ธันวาคม 2487 เมื่ออำเภอยโสธร ยกฐานะขึ้นเป็นจังหวัดยโสธร ตามประกาศคณะปฏิวัติ ฉบับที่ 10 ลงวันที่ 6 กุมภาพันธ์ 2515 เทศบาลตำบลยโสธร จึงได้เปลี่ยนฐานะเป็นเทศบาลเมืองยโสธร ตั้งแต่วันที่ 1 มีนาคม 2515

**อาณาเขตติดต่อ ยโสธร**
เทศบาลเมืองยโสธร มีพื้นที่ 9.7 ตารางกิโลเมตร มีชุมชน 23 ชุมชน มีอาณาเขตดังนี้- ทิศเหนือ ติดต่อกับตำบลน้ำคำใหญ่ อำเภอเมืองยโสธร - ทิศตะวันออก ติดต่อกับตำบลตาดทอง อำเภอเมืองยโสธร - ทิศใต้ ติดต่อกับตำบลเขื่องคำ อำเภอเมืองยโสธร - ทิศตะวันตก ติดต่อกับตำบลสำราญ อำเภอเมืองยโสธร

**ประชากร**
เทศบาลเมืองยโสธรมีประชากรทั้งสิ้นจำนวน 22,240 คน แยกออกเป็น ชาย 11,041 คน หญิง 11,199 คน มีหลังคาครัวเรือนจำนวน 6,135 หลังคาครัวเรือน ครัวเรือนจำนวน 6,135 ครัวเรือน ( อัตราการเพิ่มตามธรรมชาติร้อยละ 0.47 ( ปี 2545 )  และ ความหนาแน่นของประชากรเฉลี่ย 2,330 คน ต่อตารางกิโลเมตร

**การศึกษา**
สถานศึกษาในเขตเทศบาลเมืองยโสธรมีดังนี้
สังกัดเทศบาลเมืองยโสธร- โรงเรียนเทศบาล ๑ สุขวิทยากรตั้งตรงจิตร ๑๕- โรงเรียนเทศบาล ๒ สามัคคีวัฒนา- โรงเรียนเทศบาล ๓ ห้าธันวาคม
 สังกัดสำนักงานการศึกษาขั้นพื้นฐาน- โรงเรียนยโสธรพิทยาคม-  โรงเรียนศรีธรรมวิทยา
 สังกัดสำนักงานการศึกษาเอกชน- โรงเรียนสันติธรรมวิทยาคม- โรงเรียนยโสธรวิทยาคาร

**การศาสนา**
 วัดมหาธาตุ หรือ วัดธาตุ- วัดศรีธรรมาราม หรือ วัดศรีธรรม- วัดสิงห์ท่า หรือ วัดหลวงพระเจ้าใหญ่- วัดทุ่งสว่างชัยภูมิ หรือ วัดชุมพลชัยชนะสงคราม- วัดอัมพวัน หรือ วัดป่าอัมพวัน- วัดศรีไตรภูมิ หรือ วัดกลาง- วัดใต้ศรีมงคล หรือ วัดใต้- วัดเนรมิตวราราม- วัดดอนพระเจ้า

**การขนส่ง**

**ถนน**
 ถนนวารีราชเดช สันนิษฐานว่าน่าจะตั้งขึ้นจากราชทินนามของเจ้าผู้ครองเมืองยศสุนทร อันใช้ราชทินนาม สุนทรราชวงศา หรือ สุนทรราชเดช จึงนำคำว่า ราชเดช มาต่อท้ายกับคำว่า วารี ซึ่งหมายถึงแม่น้ำชีนั้นเอง- ถนนเขตยศไกร ตั้งชื่อตามราชทินนามของหลวงยศไกรเกรียงเดช (ทองดี โพธิ์ศรี) ยกบัตรเมืองยโสธร- ถนนอุทัยรามฤทธิ์ ตั้งชื่อตามราชทินนามของหลวงยศเยศร์รามฤทธิ์ (ตา ไนยะกุล) นายอำเภออุทัยยะโสธร- ถนนวิทยะธำรงค์ ตั้งชื่อตามราชทินนามของหลวงยศวิทยธำรง (สมเพศ) ผู้ช่วย- ถนนดำรงค์วิมลคุณ ตั้งชื่อตามราชทินนามของหลวงยศเขตรวิมลคุณ (ฉิม) นายอำเภอปจิมยะโสธร- ถนนอดุลฤทธิเดช ตั้งชื่อตามราชทินนามของหลวงยศอดุลผลิตเดช (ชาย) ตำแหน่งพลเมือง- ถนนเขตราญนิพนธ์ ตั้งชื่อตามราชทินนามของนายร้อยโท ขุนราญอริพล (สอน) ผู้ว่าราชการเมืองยโสธร คนที่ 2- ถนนมงคลบูรพา ตั้งชื่อตามลักษณะที่ตั้งของถนนในทางทิศตะวันออกของตัวเมืองยโสธร- ถนนอุเทนวงษา ตั้งชื่อตามราชทินนามของท้าวอุเทนวงษา (เขียน) นายอำเภอปจิมยะโสธร คนที่ 2- ถนนเขื่อนธานี- ถนนศรีสุนทร- ถนนนครปทุม- ถนนจุมพลบุรี ตั้งชื่อตามราชทินนามของหลวงจุมพลภักดี (เสน) กรมการเมืองยโสธร ต่อมาได้เป็นที่พระนิคมบริรักษ์ (เสน ประทุมทิพย์) เจ้าเมืองเสลภูมินิคม- ถนนศรีวรราช ตั้งชื่อตามราชทินนามของพระศรีวรราช ตำแหน่งผู้ช่วยราชการเมืองยโสธร- ถนนธาตุพิทักษ์ ตั้งชื่อตามวัดมหาธาตุ (พระอารามหลวง) ซึ่งถนนได้ตัดผ่าน- ถนนศักดิ์รัตนเขต ตั้งชื่อตามราชทินนามของรองอำมาตย์โท หลวงศักดิ์รัตนเขต (เฉ่ง นิยมวัน) นายอำเภอยะโสธร คนที่ 2- ถนนเทพมณี- ถนนศรีบำรุง- ถนนสหพัฒนา- ถนนห้าธันวาคม

**อ้างอิง**

**แหล่งข้อมูลอื่น**
 เทศบาลเมืองยโสธร
ยโสธร
ยโสธร
หมวดหมู่:อำเภอเมืองยโสธร